APSTIPRINU

Ogres novada pašvaldības mantas

novērtēšanas un izsoles komisijas

priekšsēdētājs Oskars Ercens

Ogrē, 2024.gada 12.jūlijā

Nr.K.1-2/146

**IZSOLES NOTEIKUMI**

**zemes vienības Lindes ielā 2, Birzgalē, Birzgales pag., Ogres nov. daļas iznomāšanai elektrisko transportlīdzekļu uzlādes iekārtu izvietošanai un uzturēšanai**

1. **Vispārīgie noteikumi**
	1. Izsoles noteikumi zemes vienības Lindes ielā 2, Birzgalē, Birzgales pagastā, Ogres novadā daļas iznomāšanai elektrisko transportlīdzekļu uzlādes iekārtu izvietošanai un uzturēšanai (turpmāk – Noteikumi) nosaka kārtību, kādā organizējama Nomas objekta izsole.
	2. Nomas tiesību izsoli rīko Ogres novada pašvaldības mantas novērtēšanas un izsoles komisija (turpmāk tekstā – Komisija), kas darbojas saskaņā ar 2022.gada 27.janvāra Ogres novada pašvaldības domes nolikumu Nr.5/2022 “Ogres novada pašvaldības mantas novērtēšanas un izsoles komisijas nolikums un, ievērojot šos Noteikumus.
	3. Nomas tiesību izsoles mērķis ir noteikt nomnieku Ogres novada pašvaldības īpašumam, kas paredzēts elektrisko transportlīdzekļu uzlādes iekārtu uzstādīšanai un uzturēšanai.
	4. Izsole tiek organizēta saskaņā ar Ministru kabineta 2018.gada 19.jūnija noteikumiem Nr.350 “Publiskas personas zemes nomas un apbūves tiesības noteikumi”, 2022.gada 27.janvāra Ogres novada pašvaldības domes nolikumu Nr.5/2022 “Ogres novada pašvaldības mantas novērtēšanas un izsoles komisijas nolikums” un 2024.gada 25.aprīļa domes sēdes lēmumu “Par zemes vienību iznomāšanu elektrisko transportlīdzekļu uzlādes iekārtu izvietošanai un uzturēšanai Ogres novada administratīvajā teritorijā” (protokols Nr.6.; 21.), turpmāk – Domes lēmums.
	5. Iznomātājs – Ogres novada pašvaldība.
	6. Izsole ir **elektroniska ar augšupejošu soli.**
	7. Izsoles kārta: **1. (pirmā)**
	8. Izsole sākas elektronisko izsoļu vietnē <https://izsoles.ta.gov.lv> **12.07.2024. plkst.13:00 un noslēdzas 01.08.2024. plkst. 13:00**.
	9. Pieteikšanās izsolei **līdz 22.07.2024. plkst. 23:59.**
	10. Nodrošinājuma nauda jāiemaksā Ogres novada pašvaldības, reģistrācijas numurs 90000024455, kontā Valsts Kase, Nr.LV25TREL9800890740210, TRELLV22.
	11. Nomnieks kompensē Pašvaldībai neatkarīga vērtētāja pakalpojumu izmaksas par Nomas objekta nomas maksas noteikšanu 62,05 EUR (sešdesmit divi *euro* pieci centi) apmērā (maksa noteikta proporcionāli Domes lēmuma 1.punktā minēto zemes vienību daļu skaitam).
	12. Sludinājumi par nomas izsoli publicējami Ogres novada pašvaldības mājaslapā internetā un Tiesu administrācijas Elektroniski izsoļu vietnē: izsoles.ta.gov.lv.
2. **Izsoles objekts**
	1. **Tiesības nomāt** Ogres novada pašvaldībai (turpmāk – Pašvaldība) piederošā nekustamā īpašuma **Lindes ielā 2, Birzgalē, Birzgales** **pagastā, Ogres novadā**, kadastra Nr.7444 005 0242 sastāvā esošās zemes vienības ar kadastra apzīmējumu 7444 005 0242 **daļu 30 m2 platībā** (turpmāk – Nomas objekts).
	2. Nomas objekta izmantošanas mērķis – publiski pieejamu elektrisko transportlīdzekļu uzlādes iekārtu izvietošanai un uzturēšanai.
	3. Nodrošināmais pieslēgumpunktu skaits Nomas objektā – **2 vietas**.
	4. Nomas objektā izvietojamo elektrisko transportlīdzekļu uzlādes iekārtu skaits **– 1 uzlādes iekārta**.
	5. Pretendenta nomas tiesību termiņš – **10 gadi**.
	6. **Nomas objekta nomas nosacījumi:**
		1. elektrisko transportlīdzekļu uzlādes iekārtām un to darbībai nepieciešamajai infrastruktūrai ir jābūt publiski pieejamai, nodrošinot piekļuvi uzlādes iekārtām jebkurā diennakts laikā (24/7);
		2. elektrisko transportlīdzekļu uzlādes iekārtas un to darbībai nepieciešamā infrastruktūra ierīkojama, lai sasniegtu šo Noteikumu 2.3. punktā minēto pieslēgumpunktu skaitu;
		3. elektrisko transportlīdzekļu uzlādes iekārtu darbībai nepieciešamie satiksmes organizācijas apzīmējumi (ceļa zīmes, marķējumi) ierīkojami atbilstoši normatīvo aktu prasībām;
		4. elektrisko transportlīdzekļu uzlādes iekārtu un to darbībai nepieciešamās infrastruktūras ierīkošanas darbi tiek organizēti vienlaikus ar pieslēguma ierīkošanu, bet ne vēlāk kā līdz 2026.gada 30 martam;
		5. elektrisko transportlīdzekļu uzlādes iekārtu un to darbībai nepieciešamās infrastruktūras uzturēšana darba kārtībā nodrošināma no elektrisko transportlīdzekļu uzlādes iekārtu uzstādīšanas līdz nomas līguma darbības termiņa beigām;
		6. elektrisko transportlīdzekļu uzlādes iekārtām un/ vai to darbībai nepieciešamajai infrastruktūrai var noteikt dažādus uzlādes iekārtu un/ vai to darbībai nepieciešamās infrastruktūras autentifikācijas, izmantošanas vai maksājuma nosacījumus uzlādes pakalpojuma saņemšanai (norēķinus par elektrisko transportlīdzekļu uzlādi veic atbilstoši normatīvajiem aktiem), ievērojot, ka tiem jābūt nediskriminējošiem, izmaksu ziņā samērīgiem, piekļuvei un tās izmantošanai jābūt efektīvai;
		7. nomniekam ir tiesības vienpusēji atkāpties no nomas līguma, vismaz 6 mēnešus iepriekš par to rakstiski informējot iznomātāju, lai nodrošinātu nepārtrauktu pieslēgumpunkta darbību
	7. Informācija par Nomas objektu – Ogres novada pašvaldības Birzgales pagasta pārvaldes vadītāja p.i. Inese Dilāne, tālr.+371 26148593. Informācija par izsoles norisi – tālr.+371 65068789.
3. **Nomas tiesību izsoles sākumcena, izsoles solis**
	1. Nomas objekta izsoles nosacītā nomas maksa **5,00 EUR** (pieci *euro*) par kvadrātmetru gadā jeb 150 EUR (viens simts piecdesmit *euro*) gadā par Nomas objektu (12,50 EUR par Nomas objektu mēnesī). Papildus nomas maksai, nomnieks maksā nekustamā īpašuma nodokli un pievienotās vērtības nodokli.
	2. Izsoles solis – **0,20 EUR** (nulle *euro* un divdesmit centi) bez PVN.
4. **Izsoles dalībnieki**
	1. Par izsoles dalībnieku var kļūt juridiskā vai fiziskā persona vai personu grupa, kura saskaņā ar spēkā esošajiem normatīvajiem aktiem un šiem noteikumiem ir tiesīga piedalīties izsolē un iegūt nomas tiesības.
	2. Piedaloties izsolē, pretendentam nedrīkst būt nomas maksas un nekustamā īpašuma nodokļa parādi Ogres novada pašvaldībā.
	3. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
	4. Izsolē nevar piedalīties, ja personai, tās valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura pilnvarota pārstāvēt personu darbības, kas saistītas ar filiāli, vai personālsabiedrības biedriem, tās valdes vai padomes loceklim, patiesā labuma guvējam, ir noteiktas Latvijai saistošas starptautiskās vai nacionālās sankcijas (informācija atrodama sankciju subjektu sarakstos, t.sk.: Finanšu izlūkošanas dienesta[[1]](#footnote-1) un/vai starptautisko attīstības banku (Pasaules Bankas[[2]](#footnote-2), Eiropas Rekonstrukcijas un attīstības bankas[[3]](#footnote-3), ASV OFAC[[4]](#footnote-4)) sankciju subjektu saraksti, Lursoft.lv) vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
	5. Visiem pretendentiem, kuri vēlas piedalīties izsolē, šo noteikumu 1.10.punktā minētajā kontā jāiemaksā **nodrošinājuma nauda 50 EUR**, ar norādi “Izsoles nodrošinājuma maksa par auto elektrouzlādes vietu izveidi Lindes ielā 2, Birzgalē”.
	6. Izsoles dalībniekiem, kuri nav nosolījuši Nomas objektu, desmit darba dienu laikā pēc izsoles rezultātu apstiprināšanas, Pašvaldība atmaksā samaksāto nodrošinājuma naudu uz pretendenta pieteikumā norādīto bankas kontu.
	7. Izsoles uzvarētājam iemaksātā nodrošinājuma nauda netiek atgriezta, bet tiek ieskaitīta nomas maksas maksājumos.
	8. Dalībnieki, kuri nav iemaksājuši nodrošinājumu līdz šo noteikumu 1.9.punktā norādītajam datumam, izsolei netiek reģistrēti.
5. **Izsoles pretendentu reģistrēšana Izsoļu dalībnieku reģistrā**
	1. Pretendentu reģistrācija notiek 1.8.punktā norādītājā laikā un vietnē.
	2. Izsoles pretendenti – fiziska vai juridiska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda visu reģistrācijas formā pieprasīto informāciju.
	3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
	4. Reģistrējoties izsolei, pretendents apliecina, ka iepazinies ar šiem Izsoles noteikumiem, piekrīt tiem un nav iebildumu pret šo Noteikumu nosacījumiem.
	5. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu "Par e-izsoļu vietnes dalībnieka dalību konkrētā izsolē" un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
	6. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
	7. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 3 (trīs) dienu laikā, izmantojot elektronisko izsoļu vietnē pieejamo rīku.
	8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
	9. Izsoles pretendents netiek reģistrēts, ja:
		1. nav izpildīti visi šo noteikumu 5.2.punktā minētie norādījumi;
		2. uz izsoles dienu ir ierosināta pretendenta maksātnespēja vai tā saimnieciskā darbība ir apturēta;
		3. saņemta informācija par pretendenta nenokārtotajiem parādiem, kas var būt par iemelsu tā maksātnespējas ierosināšanai.
	10. Izsoles rīkotāji nav tiesīgi sniegt informāciju pretendentiem par citiem izsoles pretendentiem.
6. **Izsoles norise**
	1. Izsole sākas 1.8.punktā norādītājā laikā un vietnē.
	2. Izsolei autorizētie dalībnieki drīkst izdarīt solījumus visā izsoles norises laikā.
	3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
	4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.
	5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
	6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
	7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.
	8. Izsoles dalībniekiem, kuri piedalījušies izsolē, bet nav nosolījuši Nomas objektu, 5 (piecu) darba dienu laikā tiek atmaksāts izsoles nodrošinājums, izņemot juridisku personu, kura nosolījusi visaugstāko cenu, bet kurai konstatēti šo noteikumu 4.1., 4.2., 4.3. un 4.4.punktos minētie nosacījumi, kā rezultātā tā zaudē iesniegto nodrošinājumu.
	9. Izsole tiek atzīta par nenotikušu un nodrošinājums tiek atmaksāts visiem izsoles dalībniekiem, ja neviens no viņiem nav pārsolījis izsoles sākumcenu.
7. **Izsoles rezultātu apstiprināšana un līguma noslēgšana**
	1. Izsoles komisija 10 (desmit) darba dienu laikā pēc izsoles noslēgšanās izsniedz paziņojumu par izsoles rezultātu.
	2. Pretendentam, kurš ir piedāvājis visaugstāko nomas maksu, pēc izsoles rezultātu paziņošanas ir jānoslēdz nomas līgums ar Ogres novada pašvaldības Centrālās administrācijas Nekustamo īpašumu pārvaldi 15 (piecpadsmit) darbdienu laikā no nomas līguma projekta nosūtīšanas dienas. Ja iepriekšminētajā termiņā pretendents nomas līgumu neparaksta un neiesniedz rakstisku atteikumu slēgt nomas līgumu, ir uzskatāms, ka nomas tiesību pretendents no nomas līguma slēgšanas ir atteicies.
	3. Gadījumā, ja nomas līgums netiek noslēgts, nomas tiesības tiek piedāvātas iegūt izsoles dalībniekam, kurš piedāvāja nākamo augstāko nomas maksu. Nomas līgums ar nākamo izsoles pretendentu ir slēdzams, ja nākamais pretendents 10 (desmit) darbdienu laikā no piedāvājuma saņemšanas dienas piekrīt parakstīt nomas līgumu. Ja nomas pretendents piekrīt parakstīt nomas līgumu par paša nosolīto augstāko nomas maksu, tas jāparaksta 15 (piecpadsmit) darba dienu laikā no līguma projekta nosūtīšanas dienas.
	4. Ja 7.3.punktā noteiktais izsoles dalībnieks no īpašuma nomas atsakās, izsole tiek uzskatīta par nenotikušu.
8. **Nenotikusi izsole**
	1. Izsole atzīstama par nenotikušu, ja:
		1. uz izsoli nav autorizēts neviens izsoles dalībnieks;
		2. tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
		3. neviens izsoles dalībnieks nav pārsolījis izsoles sākumcenu;
		4. neviens no izsoles pretendentiem, kurš ieguvis tiesības slēgt nomas līgumu, nenoslēdz to izsoles noteikumos noteiktajā termiņā;
		5. tiek konstatēts, ka bijusi noruna kādu atturēt no piedalīšanās izsolē vai, ja izsolē starp pretendentiem konstatēta vienošanās, kas ietekmējusi izsoles rezultātus vai tās gaitu;
		6. nomas tiesības iegūst persona, kurai nav bijušas tiesības piedalīties izsolē.
9. **Komisijas lēmuma pārsūdzēšana**
	1. Izsoles dalībniekiem ir tiesības iesniegt sūdzību Ogres novada pašvaldībai par Komisijas veiktajām darbībām 5 (piecu) dienu laikā no attiecīgā lēmuma pieņemšanas vai izsoles dienas.
	2. Ja Komisijas lēmumi tiek pārsūdzēti, attiecīgi pagarinās šajos Noteikumos noteiktie termiņi.
	3. Izsoles rezultātus apstiprina Ogres novada pašvaldības mantas novērtēšanas un izsoles komisijas priekšsēdētājs.
10. **Īpašie noteikumi**
	1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
	2. Izsoles pretendenti, dalībnieki piekrīt, ka Komisija veic personas datu apstrādi, pārbaudot sniegto ziņu patiesumu.
11. **Iegūto personas datu apstrāde**
	1. Iegūtie personas dati tiek apstrādāti, ievērojot Fizisko personu datu apstrādes likuma 25. panta pirmo, trešo un ceturto daļu, Eiropas Parlamenta un Padomes 2016. gada 27. aprīļa regulas (ES) [2016/679](http://eur-lex.europa.eu/eli/reg/2016/679/oj/?locale=LV) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu [95/46/EK](http://eur-lex.europa.eu/eli/dir/1995/46/oj/?locale=LV) (Vispārīgā datu aizsardzības regula) 6.panta 1.punktu), ar mērķi noslēgt nomas līgumu ar izsoles uzvarētāju.

Izsoles noteikumus sagatavoja

Ogres novada pašvaldības mantas novērtēšanas un izsoles komisija

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. <https://sankcijas.fid.gov.lv/> [↑](#footnote-ref-1)
2. <https://www.worldbank.org/en/projects-operations/procurement/debarred-firms> [↑](#footnote-ref-2)
3. <https://www.ebrd.com/ineligible-entities-list.html> [↑](#footnote-ref-3)
4. <https://sanctionssearch.ofac.treas.gov/> [↑](#footnote-ref-4)